b'\n_START_ARTICLE_\nPetra Plestenjak Podlogar\n_START_SECTION_\n\xc5\xbdivljenje in delo\n_START_PARAGRAPH_\nPetra Plestenjak Podlogar je iz \xc5\xa0kofje Loke in je h\xc4\x8di slikarja Janeza Plestenjaka. Po kon\xc4\x8dani gimnaziji je \xc5\xa1tudirala na Vi\xc5\xa1ji \xc5\xa1oli za oblikovanje tesktila, kjer je absolvirala. Ima status svobodne umetnice._NEWLINE_Rezbariti je pri\xc4\x8dela \xc5\xbee kot otrok, saj je bila \xc5\xbee od malega obkro\xc5\xbeena z o\xc4\x8detovimi risbami in izrezljanim lesom starega o\xc4\x8deta. Z veseljem je pre\xc5\xbeivljala svoj prosti \xc4\x8das z dletom v rokah kot osnovno\xc5\xa1olka, gimnazijka in \xc5\xa1tudentka. Od leta 1978 sodeluje na razstavah, skupinskih \xe2\x80\x93 doma in v tujini, pa tudi samostojno. Iz lesa izrezuje figure, tako \xc4\x8dlove\xc5\xa1ke, kot \xc5\xbeivalske ter ornamente._NEWLINE_Specializirala se je predvsem za izdelovanje modelov za mali kruhek, s \xc4\x8dimer nadaljuje dru\xc5\xbeinsko tradicijo.'